蔣中正，字介石，浙江省奉化縣溪口鎮人，以前中華民國官方會尊稱佢做「先總統蔣公」。係中國軍事家同政治人，曾擔任中華民國總統同中國國民黨總裁。佢響近代中國史上佔有舉足輕重嘅地位，而佢亦係中國實現共和政體後，至今唯一一個統一過全中國，並同時統治過中國大陸同臺灣嘅領袖，1975年4月5號，因心臟病發，與世長辭，享年87歲。